ועדת הכלכלה, כנסת 20, פרוטוקול מספר 115, 2015-12-21 11:00

איתן כבל: בוקר טוב לכולם אני שמח לפתוח ישיבה שנייה של ועדת הכלכלה להיום.

איתן כבל: אני מודיע שהישיבה תסתיים בשעה 13:00.

איתן כבל: דבר נוסף, עוד לא שוחחתי עם הנהלת הוועדה, יש מצב שבשלב מסוים נצא למרתון בדיון הזה של כמה פגישות כדי לסגור את הפינה הזו.

איתן כבל: ברשות

איתן כבל: כם נמשיך היכן שעצרנו בפעם הקודמת.

איתן כבל: אני מקווה שנציגי הממשלה מדברים עם חלק מהאורחים כדי לחסוך לנו עבודה ולהגיע לכאן מתואמים יותר.

איתן כבל: אם לא, נצטרך לברר את הדברים פה.

<איתי עצמון: בדיון הקודם שהתקיים ב-30 בנובמבר הוועדה אישרה את סעיף 15 להצעת החוק וכעת ניתן להמשיך מסעיף 16.

<איתי עצמון: דילגנו על מספר סעיפים קטנים בסעיף 13, אבל מכיוון שטרם סיימנו את ההידברות עם נציגי הממשלה, אני מציע שנמשיך להתקדם בהצעת החוק.

איתן כבל: כל מה שמאפשר התקדמות.

איתן כבל: סעיף 16 להקראה בבקשה.

איתן כבל: דיווח מסירת פרטים למנהל.

<חוה ראובני: "16.

<חוה ראובני: דיווח ומסירת פרטים למנהל.

<חוה ראובני: בעל רישיון ימסור למנהל, לפי דרישתו ולשם ביצוע ההוראות לפי חוק זה, דיווח על מתן שירות, לרבות פרטים על רכב או מוצר תעבורה, ובכלל זה פרטים לעניין כמות, איכות, התאמה למפרט דרישות תקינה, דרכי הייבוא, הסחר והשיווק של רכב או של מוצר התעבורה, וכל פרט אחר הדרוש לצורך ביצוע ההוראות לפי חוק זה".

<חוה ראובני: אנחנו נמצאים בפרק הכללי שעוסק בהוראות משותפות לכלל הרישיונות לפי החוק.

<חוה ראובני: כל הרצף של הפרק הזה, הסעיף הספציפי הזה עניינו במסירת מידע למנהל לפי דרישתו, לשם ביצוע הוראות, שיהיה לנו המידע על ביצוע החוק, תפקוד החוק וגם יכולת בקרה ופיקוח.

<חוה ראובני: הערה שהייתה כשהפצנו הייתה על שהשמטנו את חובת הסודיות.

<חוה ראובני: בעינינו חובת הסודיות הזו מיותרת כיוון שהיא קיימת ממילא.

<חוה ראובני: עובדי ציבור חייבים בסודיות לפי חוק העונשים, התקשיר גם קובע את זה כחובה משמעתית של כל עובד מדינה לשמור על סודיות.

<חוה ראובני: לכן חשבנו שהאמירה הזו פה מיותרת.

איתן כבל: הערות?

<אהוד שניידר: עו"ד אהוד שניידר מטעם איגוד יבואני הרכב.

<אהוד שניידר: היה את הסעיף של הסודיות, הוא קיים בחוקים נוספים כמו במס ערך מוסף.

<אהוד שניידר: אם חושבים שיש הגנה מספקת אז צריך שמשרד המשפטים יבוא ויגיד שהוא הולך לתקן את הכול החוקים בהם זה קיים ולמחוק את זה.

<אהוד שניידר: אם לא, אז נדמה לי שבמקום הזה ראוי שתהיה - - -

איתן כבל: העניין ברור.

<חוה ראובני: אני מודה שאין עקביות בחקיקה.

<חוה ראובני: יש חוקים שיש ויש חוקים שאין.

<חוה ראובני: איזה דרך שלא ננקוט בה תתיישב ותתאים למדיניות בחוקים מסוימים ולא תתאים למדיניות בחוקים אחרים.

<חוה ראובני: הגישה העקרונית שלנו היא לא לחוקק הוראות מיותרות.

<חוה ראובני: אבל כיוון שאנחנו בהחלט מאמינים בסודיות וחובת הסודיות מקובלת עלינו, עליה אין מחלוקת, אז זה להכרעתו של אדוני.

<איתי עצמון: אכן כפי שציינה עורכת הדין ראובני, אין אחידות בחקיקה.

<איתי עצמון: בדקתי שוב הוראות דומות בחקיקה, גם בהצעת חוק ממשלתית חדשה שהופצה רק לאחרונה לחקיקת חוק חדש, חוק פיקוח השירותים פיננסיים מופיע הסעיף שעניינו חובת סודיות.

<איתי עצמון: ניסיתי לברר מדוע שולב סעיף כזה בהצעת חוק ממשלתית חדשה ולא הצלחתי כל-כך לקבל תשובה משכנעת בעניין הזה.

<איתי עצמון: לכן מבחינתי אין התנגדות להשאיר את חובת הסודיות שנקבעה בסעיף 16 כפי שהחליטה הוועדה בכנסת הקודמת, אבל כמובן להכרעת יושב-ראש הוועדה.

יעקב פרי: להשאיר את מה שנמחק?

<אינגריד הר אבן: עורכת דין אינגריד הר אבן מאיגוד המוסכים.

<אינגריד הר אבן: היינו מבקשים להוסיף את המילים "ככל שעיסוקו מחייבו להחזיק במידע זה".

<אינגריד הר אבן: לא כל העוסקים בענף חייבים להחזיק את אותו היקף וסוג מידע, אז שיהיה ברור שלא נמציא משהו כדי למסור אותו למנהל.

איתן כבל: אני מתנצל.

איתן כבל: לא הבנתי.

<אינגריד הר אבן: הסעיף הזה עוסק בחובת העוסק למסור כל מידע לפי בקשת המנהל במשרד התחבורה.

<אינגריד הר אבן: היינו מבקשים לסייג את החובה הזו אך ורק למידע שעיסוקו של אותו עוסק מחייב אותו להחזיק.

<אינגריד הר אבן: הרי לא כל עוסק חייב להחזיק את אותו מידע.

איתן כבל: הבנתי, אבל יש לנו מחלוקת בעניין.

<איתי עצמון: בעיני, קבלת מידע, לרבות דוחות מסוימים וחלק מארגז הכלים שיש לרגולטורים בענפים שונים, לכן אני לא בטוח שאני מבין את ההערה.

איתן כבל: תודה.

<איתי עצמון: יש לי תוספת קלה לסיפא של סעיף 16.

<איתי עצמון: אני מציע לכתוב: "המנהל, כל עובד אחר במשרד או מי שפועל מטעמם שהגיע לידיו מידע לפי סעיף זה" וכו'.

יעקב פרי: מטעמו או מטעמם?

<איתי עצמון: מטעם המנהל או מטעם כל עובד אחר.

איתן כבל: מי בעד ירים את ידו?

איתן כבל: בעד – רוב

איתן כבל: נמנעים – אין

איתן כבל: סעיף 16 אושר.

איתן כבל: ברשותכם יש לי בקשה.

איתן כבל: מאוד חשוב לי שתחזרו הביתה, תבחנו שוב את הדברים ושבאמת כל המסע הארוך הזה שהוא חשוב בעיני, הצרכן הוא זה ירוויח ממנו.

איתן כבל: אני שם את הדברים על השולחן.

איתן כבל: אומרים לי שהחוק חשוב מכל כיוון אבל בשורה התחתונה הצרכן לא ירוויח שום דבר.

איתן כבל: אני מכיר את הטענות האלה ואני אומר לכם שתחשבו על זה.

איתן כבל: סעיף 17 – פעולה בחוסר מקצועיות או ניגוד עניינים.

<חוה ראובני: 17.

<חוה ראובני: פעולה בחוסר מקצועיות או ניגוד עניינים.

<חוה ראובני: (א) בעל רישיון לעיסוק במקצוע בענף הרכב לא יעסוק במקצועו – באופן שיש בו חשש לניגוד עניינים בין עניין שלו לבין עניין של לקוחו, לרבות ניגוד עניינים בין עיסוקו במקצוע בענף הרכב לעיסוק אחר שלו, בהתאם להוראות לפי סעיף קטן (ג)".

<חוה ראובני: בניגוד לכללי האתיקה המקצועית שנקבעו לפי סעיף קטן (ב).

<חוה ראובני: יש שלושה מקצועות בענף הרכב שמאים, מנהלים מקצועיים של מוסכים ומתווכחים.

<חוה ראובני: יכול להיווצר ניגוד עניינים בין העיסוקים האלה.

<חוה ראובני: אנחנו אוסרים לפעול בניגוד עניינים.

<חוה ראובני: זה שכיח בעיסוקים מסוימים או בין עניינים.

איתן כבל: דהיינו, אם אתה שמאי אז אתה לא מתווך ואם אתה מתווך אז אתה לא מנהל מקצועי.

<אבנר פלור: אם אתה שמאי אז אתה לא יוכל להיות מנהל מקצועי.

<אבנר פלור: אתה לא יכול גם לתקן וגם לאשר.

<אבנר פלור: יש פה ניגוד עניינים.

<חוה ראובני: זה רחב מזה, זה גם ניגוד עניינים לעניין של הלקוח.

<חוה ראובני: זה גם ניגוד עניינים בעיסוק אחר שלא בענף הרכב.

<חוה ראובני: סוכן ביטוח ושמאי.

עיסאווי פריג': תן לנו עוד דוגמאות מלבד השמאי.

<אבנר פלור: יש מקרה אחד של מנהל מקצועי של מוסך שהוא גם שמאי.

<אבנר פלור: או מקרה של קצין בטיחות שהוא גם מנהל מקצועי של מוסך, שלא יכול להיות שהוא יהיה גם מנהל מקצועי של מוסך וגם יאשר את הרכב.

עיסאווי פריג': זה קיים בפועל?

<אבנר פלור: לא.

איתן כבל: שלא פתאום מישהו יחשוב שאם זה לא כתוב אז מותר לו.

<נמרוד הגלילי: איגוד לשכות המסחר.

<נמרוד הגלילי: מה לגבי מוסכים שגם עוסקים בסחר רכב?

<נמרוד הגלילי: זה נראה סביר?

<נמרוד הגלילי: מוסך שאמור לבדוק את הרכב שאתה לא הולך למכון בדיקה אלא הולך למוסך לבדוק האם הרכב תקין, מצד שני יש לו אינטרס למכור את הרכב, הוא גם עוסק בסחר רכב.

<נמרוד הגלילי: האם זה סביר?

איתן כבל: יש הבדל גדול אם אני בא אליו כדי שאחר-כך גם ימכור לי את הרכב לבין זה שהוא רק אמור לבדוק את הרכב.

איתן כבל: אלה שני דברים לחלוטין.

<חוה ראובני: אני חושבת שזה כלול בסעיף הזה.

<חוה ראובני: זה ניגוד עניינים בין עיסוקו במקצוע בענף הרכב לעיסוק אחר שלו שהוא לא מענף הרכב.

איתן כבל: היא אומרת שמהרגע שאתה מקבל את האוטו, אתה גם עושה לו שמאות וגם אחר-כך אתה מוכר אותו, אז זה נכלל בדיוק באותה קטגוריה.

איתן כבל: אני הבנתי שאני רוצה לבוא מחר למוסך שלי ולבדוק שהאוטו תקין.

<נמרוד הגלילי: היום יש מוסכים שמעבר לעיסוק העיקרי שלהם לתיקון כלי רכב, עוסקים גם בסחר בכלי רכב.

איתן כבל: אז מה הבעיה?

<נמרוד הגלילי: אם אתה חושב שאין בעיה, אז אין בעיה.

איתן כבל: בוא לא נתחכם.

איתן כבל: תסביר מה ניגוד העניינים לדעתך?

<נמרוד הגלילי: ניגוד העניינים לכאורה יכול להיווצר שאתה סוחר רכב, יש לך אינטרס מן הסתם למכור את הרכב.

<נמרוד הגלילי: אני יכול ללכת למכון בדיקה לבדוק את הרכב, אבל כשאני במוסך יכול להיווצר סוג של בלבול - - -

איתן כבל: אנחנו מבלבלים לעצמנו את המוח.

איתן כבל: מי שהולך למכור את הרכב לא יכול להיות אידיוט עד כדי כך שייתן לשמאי לפרק אותו במוסך.

איתן כבל: אני הולך למוסך ורוצה למכור את האוטו שלי.

איתן כבל: אני הולך למוסך כדי לבדוק שהכול בסדר ולהעריך את שוויו.

איתן כבל: במקרה, המוסך שבאתי אליו, שיכול להיות שהוא המוסך הקבוע שלי, או שאני מבקש ממנו למכור עבורי את הרכב כי אני סומך עליו, או אם אני לא סומך עליו והחוק לא מאפשר לו את זה, כי אם הוא עושה גם שמאות וגם אחר-כך הוא מוכר, נכון לרגע זה הסעיף אוסר את זה.

<חוה ראובני: הכול כפוף לתקנות שיותקנו.

איתן כבל: בואו לא ניכנס לנימים של הרזולוציה.

איתן כבל: תמיד יש עוד דברים לא נצא מזה.

עיסאווי פריג': השאלה אם הוא מחייב אותו לעשות את זה באותו מוסך.

עיסאווי פריג': אין את החיוב הזה.

איתן כבל: וזו מערכת יחסים וולונטרית לחלוטין.

<נמרוד הגלילי: זה עובד לשני הכיוונים לאלבר יש ששה מוסכים, אז אסור להם למכור מכוניות?

<נמרוד הגלילי: ושלמה סיקסט?

<דידי רוזנפלד: שלמה סיקסט לא מוכרת מכוניות.

<דידי רוזנפלד: לשלמה סיקסט יש חברה נפרדת.

איתן כבל: עקיצות היסטוריות יכולות להיות מעניינות עד שלב מסוים.

איתן כבל: עזבו אותי עכשיו מהסיפור הזה, למרות שאתה צודק.

<אינגריד הר אבן: לגבי סעיף 17, יש לנו התנגדות עקרונית להפוך אותו מחוסר מקצועיות לכללי אתיקה.

<אינגריד הר אבן: הסעיף במקורו דיבר על מה זה חוסר מקצועיות ופתאום זה נהיה כללי אתיקה.

<אינגריד הר אבן: כולנו יודעים שכללי אתיקה זה דבר מאוד אמורפי, ניתן לפרשנות.

איתן כבל: אני מסכים.

איתן כבל: חוסר מקצועיות וכללי אתיקה אלה שני דברים שונים.

<אינגריד הר אבן: כולנו גם יודעים וזה סוד גלוי שהמועמדים העיקריים להיכנס בגדרו של סעיף זה הם השמאים.

<אינגריד הר אבן: כמו שאמרתי בישיבה הקודמת, בג"צ והמפקח על הביטוח עוסקים כבר קרוב ל-20 שנה בנושא ניגוד העניינים.

יעקב פרי: מה את מבקשת?

<אינגריד הר אבן: שזה יהיה "חוסר מקצועיות".

<אינגריד הר אבן: להחזיר את זה לנוסח הקודם ולא "כללי אתיקה", כדי שיהיו יותר שיניים לסנקציות הללו.

איתן כבל: אני אענה לך.

איתן כבל: אומר נכון היועץ המשפטי, חוסר מקצועיות זה להכניס אותו לסד מאוד מצומצם.

איתן כבל: כללי אתיקה מכניס אותך למנעד הרבה יותר רחב.

איתן כבל: מכניס גם את העניינים המקצועיים וגם את העניינים האחרים, למשל צרכניים, שהם לא בהכרח נכנסים תחת הקטגוריה של חוסר מקצועיות.

איתן כבל: לדעתי התיקון כפי שאתם מביאים אותו עושה סדר יותר טוב בעניין.

יעקב פרי: בקשת שסעיף קטן (2) ישונה?

<אינגריד הר אבן: שכותרת הסעיף תהיה "פעולה בחוסר מקצועיות" ולא "כללי אתיקה".

<איתי עצמון: זו לא שאלה של הכותרת זו שאלה של מהות הסעיף.

<איתי עצמון: ברור שנתאים את הכותרת לתוכן המהותי של הסעיף.

<אינגריד הר אבן: ברור, אני מדברת על התוכן.

<אינגריד הר אבן: דבר נוסף, בסעיף 17(א)(1), חוץ מהדיבור על ניגוד עניינים, צריך להוסיף את המילים "שיקולים זרים".

<אינגריד הר אבן: הרי לא תמיד מדובר בניגוד עניינים, לפעמים פשוט מדובר בטלפון שמישהו מקבל ואומר לו תעשה ככה וככה.

איתן כבל: זה סוג של אתיקה מקצועית.

<אינגריד הר אבן: אם כבר כתוב "ניגוד עניינים| שזה דבר מאוד מסוים, אנחנו בקשים להוסיף "שיקולים זרים", זה דבר מאוד מקובל בפסיקה.

<אינגריד הר אבן: כבר רציתם כללי אתיקה, אז תוסיפו גם את זה.

איתן כבל: או שאנחנו מסכימים שכללי האתיקה המקצועית מדברים במושג הרחב של העניין, אם לא, אני יכול לחשוב שהסעיף הזה לבד יהיה כל החוק, כי אני יכול לפרק ולהחליט שזה לא כולל.

איתן כבל: אף אחד נכון לרגע זה לא שכנע אותי שהמשפט הזה, "בניגוד לכללי האתיקה המקצועית" אינו כולל החל מנוכלים ורמאים עד אנשים שהם לא בעלי יכולות מקצועיות וזה לא מתכנס לתוך התהליך הזה.

איתן כבל: לא למדתי משפטים, אני מדבר על שכל ישר.

<זאב פרידמן: המועצה הישראלית לצרכנות.

<זאב פרידמן: אם כבר מעלים את הסוגיה אז צריך לומר שהסעיף הזה אינו מכסה את כל האופציות הנדרשות, מה שכן, הוא מדבר רק על בעל רישיון.

<זאב פרידמן: עדיין יש הרבה כאלה שפועלים בתחום והם אינם בעלי רישיון ואני כבר עכשיו מזכיר שנבקש שתמצא ההוראה המשלימה לעניין הזה גם לכל אלה שיש להם השפעה, שהם אינם בעלי רישיון.

איתן כבל: אוקי.

איתן כבל: אנחנו מצביעים עכשיו על סעיף 17(א) סעיפים קטנים (1) ו-(2).

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: סעיף 17(א) סעיפים קטנים (1) ו-(2) אושרו.

עיסאווי פריג': לפני שאתה ממשיך.

עיסאווי פריג': לא הייתי נוכח כשהייתה הצבעה על סעיף 15, אני מבקש להגיש עליו רביזיה , או לקיים דיון מחדש.

איתן כבל: מבחינתי אין בעיה.

איתן כבל: הייתי מחזיר לדיון כיוון שיש בינינו הבנה, אבל מכיוון שהצבענו על הסעיף אנחנו מחויבים לחזור ולדון על-פי הכללים.

<חוה ראובני: על מה הרביזיה?

עיסאווי פריג': אנחנו הולכים רק לפי הכללים.

עיסאווי פריג': אני מבקש להוריד את המילה "שירות רכב" לפתוח את זה לדיון מחדש.

עיסאווי פריג': להשאיר את זה "כל בעל רישיון".

יעקב פרי: "בעל רישיון לא יסרב לתת שירות לצרכן", בלי "בעל רישיון לשירות רכב".

עיסאווי פריג': זה שווה דיון.

איתן כבל: אין בעיה.

איתן כבל: בכבוד רב.

איתן כבל: גם אם יש סעיפים שכבר אישרנו והסתבר שניתן לתקן או לשפר, אם מי מחברי הכנסת מבקש, אין שום בעיה, נחזור ונעסוק בסוגיה כי אנחנו רוצים לכוון לתוצאה הטובה ביותר.

<חוה ראובני: (ב) "השר, באישור הוועדה, יקבע כללי אתיקה מקצועית לעניין התנהגותו של בעל רישיון לעיסוק במקצוע בענף הרכב" - עכשיו צריך תיקון נוסח בהתאמה לשינוי - "כללים כאמור לעניין שמאי רכב יקבעו לאחר התייעצות עם מועצת שמאי הרכב ולעניין מנהלים מקצועיים של מוסכים - לאחר התייעצות עם מועצת מנהלי המוסכים".

<חוה ראובני: אנחנו נראה בהמשך שאנחנו מציעים בשני העיסוקים האלה להסדיר מועצה מייעצת.

<חוה ראובני: כללי האתיקה יעברו תהליך גם של היוועצות עם המועצות האלה.

איתן כבל: הערות?

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: סעיף 17(ב) אושר.

<חוה ראובני: (ג) "השר, באישור הוועדה, יקבע רשימה של נסיבות שיש בהן כדי להעיד על חשש להתקיימות ניגוד עניינים של בעל רישיון לעיסוק במקצוע בענף הרכב, לרבות עיסוקים המעוררים חשש לניגוד עניינים כאמור; רשימה כאמור לעניין שמאי רכב תיקבע לאחר התייעצות עם מועצת שמאי הרכב ולעניין מנהלים מקצועיים של מוסכים - לאחר התייעצות עם מועצת מנהלי המוסכים".

<איתי עצמון: גם כאן מדובר על כללים או על תקנות, לא על רשימה של נסיבות.

<איתי עצמון: נצטרך להתאים את הנוסח.

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: סעיף 17(ג) אושר.

<חוה ראובני: (ד) "כללים שנקבעו בתקנות לפי סעיפים קטנים (ב) ו-(ג), יפורסמו גם באתר האינטרנט של המשרד".

איתן כבל: יש התנגדות שזה יפורסם באתר האינטרנט?

איתן כבל: בעד – רוב

איתן כבל: נמנעים – אין

איתן כבל: סעיף 17(ד) אושר.

<דידי רוזנפלד: ואם יהיה עכשיו משהו מתקדם יותר מהאינטרנט, אז החוק ישונה?

איתן כבל: שינינו כבר בעבר לפי התפתחויות טכנולוגיות.

איתן כבל: לכתוב אמירה טכנולוגית רחבה מידי, פותח את זה.

איתן כבל: אם בדיוק עכשיו נכנסה קרן לייזר שיודעת להעביר מסרונים ולא העברת, מה אני צריך את זה?

איתן כבל: אם נגיע לשלב שבו המשרד יחשוב שההתקשרות יכולה להיות בצורה טובה יותר, אז זה ישוב.

<איתי עצמון: בכל מקרה זה נוסח מאוד מקובל בחקיקה.

<חוה ראובני: אנחנו עוברים לפרק ג'.

<חוה ראובני: מתחילים עם השירותים עצמם, יצאנו מהחלקים הכלליים.

<חוה ראובני: פרק ג': ייצור רכב סימן א': רישיון לייצור רכב ושיווקו 18.

<חוה ראובני: רישיון לייצור רכב ושיווקו.

<חוה ראובני: מי שהתקיימו בו כל אלה זכאי לקבל רישיון לייצור רכב ושיווקו: הוא עוסק מורשה כהגדרתו בחוק מס ערך מוסף, התשל"ו-1975, תושב ישראל, או תאגיד רשום כדין בישראל שאחד מבעלי העניין בו לפחות ומנהלו הכללי הם תושבי ישראל; לרשותו מקום, מבנה וציוד המתאימים לייצור רכב ואחסונו, כפי שקבע השר; לרשותו מהנדס או הנדסאי, שהוא בעל ניסיון בתחום הרכב המתאים לייצור רכב כפי שקבע השר.

<חוה ראובני: השר, בהתייעצות עם שר הכלכלה, יקבע את המדור מבין המדורים שנקבעו לפי סעיף 8 לחוק המהנדסים והאדריכלים, התשי"ח - 1958, שאליו ישתייך מהנדס או הנדסאי כאמור".

עיסאווי פריג': יש בארץ ייצור ושיווק?

<אבנר פלור: יש מפעלים לייצור רכב, אחד אלה יצרני אוטובוסים, מרכבים וארגז שהם מפעלי ייצור.

עיסאווי פריג': ייצור של הארגז לא של האוטובוס עצמו.

<אבנר פלור: השלדה והמנוע מיעים מחו"ל אבל פה מייצרים את המרכב.

<אבנר פלור: דבר שני יש גם מפעלים שמייצרים גרורים ונתמכים, עגלות.

עיסאווי פריג': אבל זה לא ייצור רכב, זה ייצור של כלים, מעטפת.

<אבנר פלור: יש גם מפעלים שמייצרים רכב לא מא'-ת' כמו סוברו וטויוטה אבל הוא כן ברמה גבוה של ייצור רכב ממש.

עיסאווי פריג': איזה רכב מיוצר בארץ חוץ מסוסיתא?

<אבנר פלור: אין תוצר רכב שמיוצר בארץ כמו טויוטה וכאלה.

<איתי עצמון: הערת הבהרה לעניין פסקה (3), למעשה בתקנות שיקבע שר התחבורה ייקבעו גם תנאי סף שונים לעניין מהנדס ומהנדסאי.

<איתי עצמון: זו הכוונה?

<חוה ראובני: כן.

<חוה ראובני: גם עניין הניסיון שלו, כפי שקבע השר וההתאמה שלו.

איתן כבל: אם זה לא מספיק ברור אז תחדדו את הדברים בניסוח.

איתן כבל: מי בעד סעיף 18(א) סעיפים קטנים (1) עד (3)?

איתן כבל: בעד – רוב

איתן כבל: נמנעים –אין

איתן כבל: סעיף 18(א)(1)-(3) אושרו.

<אינגריד הר אבן: היינו מבקשים להוסיף אחרי המילה "ניסיון" את המילים "או תעודה" כדי לרבות ולא להמעיט.

איתן כבל: אני מניח שהתעודה היא דבר ברור מאליו.

<אינגריד הר אבן: שלא תהיה דרישת ניסיון מינימום.

<חוה ראובני: זו בדיוק הדרישה, אנחנו רוצים ניסיון.

עבד אל חכים חאג' יחיא: היא מבקשת שהניסיון לא יהיה חובה.

איתן כבל: זה לא מישהו שרק מתחיל סטאז', זה צריך להיות המהנדס הראשי של אותו יצרן.

איתן כבל: לא יכול לעשות את זה מישהו שאין לו תעודה, שהחדר שלו מרוצף בתעודות.

יעקב פרי: תעודות אפשר לייצר, ניסיון לא.

איתן כבל: נכון.

איתן כבל: הסעיפים אושרו.

<חוה ראובני: "הוא הציג למנהל הסדרי פיקוח פנימיים וחיצוניים הולמים על עבודת הייצור המתבצעת במפעל, בין השאר כדי להבטיח את התאמת הייצור הסדרתי של רכב לאב-טיפוס של דגם הרכב, הכול כפי שקבע השר.

<חוה ראובני: לרשותו מערך לשיווק מוצרי תעבורה; הוא המציא למנהל כתב התחייבות – לספק מוצרי תעבורה לרכב המיוצר במשך שבע שנים לפחות מיום מכירתו לראשונה ללקוח; לתת אחריות לרכב המיוצר על ידו, בהתאם להוראות לפי סעיף 27; לספק שירותי תחזוקה לרכב, בהתאם להוראות לפי סעיף 26.

<חוה ראובני: הוא ביטח את תוצרי המפעל, כפי שקבע השר, בהתייעצות עם שר האוצר; הוא המציא למנהל אישור מרואה חשבון המעיד כי יש ברשותו הון עצמי כפי שקבע השר וכי הוא עומד בעקרון העסק החי שמשמעותו בגילוי דעת שפרסמה לשכת רואי החשבון בישראל בנושא זה.

<חוה ראובני: תוקפו של רישיון לייצור רכב ושיווקו יהיה שלוש שנים מיום נתינתו".

עיסאווי פריג': למה אנחנו מחברים בין ייצור ושיווק?

עיסאווי פריג': אני מייצר ואחר משווק.

עיסאווי פריג': "מי שהתקיימו בו כל אלה זכאי לקבל רישיון לייצור רכב ושיווקו".

עיסאווי פריג': למה לחבר?

<חוה ראובני: הרישיון שלו ייתן את זה.

איתן כבל: הוא מתכוון שלא יהיה מצב שזה ימנע ממישהו שרוצה רק לשווק או רק לייצר, את האפשרות.

<חוה ראובני: אי-אפשר רק לייצר, בסוף הוא מייצר על מנת למכור.

עיסאווי פריג': יש הבדל בין לשווק למכור.

עיסאווי פריג': זה לא אותו דבר.

עבד אל חכים חאג' יחיא: שיווק זה לא בדיוק רק לתת לסוכנים שימכרו.

<חוה ראובני: זה משאיר לו את הפתח.

<חוה ראובני: זה רישיון, זה לא חובה.

איתן כבל: אני מבקש שזה לא יהיה גורם מצמצם לאחרים.

יעקב פרי: מה אכפת לי שהוא מקבל רישיון לייצור ושיווק ואם הוא לא רוצה לשווק שלא ישווק, או ההפך, שלא יעשה.

עיסאווי פריג': אני מייצר רכב, אני המייצר והמשווק.

עיסאווי פריג': אני רוצה לקחת על עצמי חלק מהשיווק, אם אני משווק ארגזי רכב, אני לא יכול לקחת, החוק תחם אותי.

<חוה ראובני: לא, החוק נותן לך רשות לשווק, הוא לא מטיל עליך חובה לשווק.

איתן כבל: אתה לא חייב.

<חוה ראובני: יש אנשים אחרים שיש להם רישיון לשיווק.

עיסאווי פריג': אבל החוק מכניס את הייצור והשיווק תחת אותה קטגוריה.

עיסאווי פריג': החיבור ביניהם לא חוסם את השיווק?

<רונן לוי: איגוד המוסכים.

<רונן לוי: אנחנו רוצים להוסיף אחרי (ג), שתהיה חובה לספק לכלל המוסכים המורשים מידע הדרכה וציוד לתיקון ולתחזוקה.

<רונן לוי: אם מחר כן יהיה יצרן רכב, שיהיה אותו דין כמו ליבואני הרכב.

<רונן לוי: שהדבר הזה לא יהיה סגור אצל היצרן ולא רק המוסכים שלו.

<רונן לוי: החוק הזה הולך להיות ל-50 שנה, יכול להיות שמחר יהיו פה שני יצרני רכב, שהדין יהיה אותו דין כמו ליבואני הרכב.

<רונן לוי: שתהיה חובה לפרסם את הציוד ואת המידע על הרכב.

יעקב פרי: ליד איזה סעיף אתה רוצה להוסיף את זה?

<רונן לוי: לעשות סעיף (ד).

<אבנר פלור: מה שמבקש רונן, שנטמיע בסעיף, לחייב את היצרן לספק מידע טכני לאותם מוסכים שירצו לטפל באותם כלי רכב, גם כשהם לא מוסכים שלו.

<אבנר פלור: זה אכן הגיוני, אבל יכולות להיות שתי בעיות שאני רוצה להעלות אותן: אחד זה נושא התשלום, יכול להיות שאותו יצרן ירצה תשלום עבור זה ודבר שני, צריך לבדוק אם זה אפשרי מבחינה טכנית.

<איתי עצמון: אני לא בטוח אם אין לכך מענה כבר בנוסח הצעת החוק בסעיף 26, שהוועדה טרם הגיעה אליו, ישנה חובה על בעל הרישיון לתת שירותי תחזוקה לרכב המיוצר על-ידו ולמכור מוצרי תעבורה, הכול כפי שקבע השר באישור הוועדה.

<איתי עצמון: כלומר, יותקנו תקנות שבהם יקבעו הדברים.

<רונן לוי: אתה סוגר את השוק.

<איתי עצמון: אני לא יודע.

<איתי עצמון: תלוי מה יהיה תוכן התקנות.

עיסאווי פריג': נניח יש לי רכב פולקסווגן אני רוצה ללכת למוסך החברה לתיקון.

עיסאווי פריג': יש בעל מוסך אחר שאני רוצה ללכת אליו, אין לו את המידע איך לתקן את הדגם הזה.

עיסאווי פריג': איך אני מבטיח שהמידע וההכשרה מחברת פולקסווגן תגיע גם למוסכים אחרים שרוצים לתקן.

איתן כבל: יש את המוסכים של החברות, הרכבים של הכנסת הם של שלמה סיקסט, הוא לוקח אותם למוסכים שהוא עובד אתם ומספק להם את כל המידע.

איתן כבל: נניח שבמוסך שלי לא מטפלים במיזוג ואני רוצה לנסוע לכפר קאסם ולטפל במיזוג אויר.

איתן כבל: הוא אומר לי שהוא לא יודע איך לטפל בו כי אף אחד לא נתן לי את ההדרכה.

<אבנר פלור: יש נושא של מסירת מידע לגבי טיפול ברכב.

עבד אל חכים חאג' יחיא: אז מבקשים שגם היצרנים יתנו אותו מידע כמו היבואנים.

<אבנר פלור: צריך רק לעשות התאמות.

איתן כבל: אני רוצה לסכם, תמצא דרך שהמידע יהיה נגיש למוסכים מורשים אחרים, שהם לא מוסכי השירות של הרשת.

<אבנר פלור: אפשר לבקש מהיועץ המשפטי שיעביר נוסח?

עיסאווי פריג': רונן, אם יש לכם נוסח, תעבירו אותו.

<איתי עצמון: אני רק מזכיר שפרק ה' להצעת החוק שעניינו חובות משווק, כולל חובות שיחולו גם על בעל רישיון יצור רכב ושיווקו.

<איתי עצמון: יכול להיות שצריך לבדוק את ההתאמות שם.

<חוה ראובני: אנחנו נבדוק את המקום ואת הניסוח, העיקרון מקובל.

<רונן לוי: אני רק רוצה להזכיר לחברי הוועדה שבדירקטיבה של האיחוד האירופי כל יצרני הרכב חייבים היום להנגיש את המידע, גם את הציוד, מה-1 לינואר 2013, אנחנו כבר באיחור של כמעט 3 שנים יחסית לאיחוד האירופי, שם חייבים להנגיש מידע, ציוד והדרכה.

איתן כבל: גם פה אנחנו נתבע הנגשת מידע.

איתן כבל: נגיע לזה.

איתן כבל: העיקרון ברור.

איתן כבל: הוועדה תדע להתחבר לנקודה הזו.

איתן כבל: היועץ המשפטי יבוא אתך בדברים ועם משרד התחבורה, יביא נוסח ואנחנו נביא אותו לדיון ואישור בפעם הבאה.

<איתי עצמון: שאלה לגבי פסקה 8, האם עמידה בעיקרון העסק החי דורשת בהכרח אישור מרואה חשבון?

עיסאווי פריג': חייב.

<חוה ראובני: כן.

איתן כבל: שאלה נוספת, למה תוקפו של הרישיון צריך 3 שנים?

איתן כבל: זה לא מעט?

יעקב פרי: כמה אתם חושבים שצריך להיות?

<יורם גונן: אני מאיגוד יבואני הרכב.

<יורם גונן: הפרקטיקה היום ברישיונות ולא במכרז לתקופת זמן מוגבלת בטלוויזיה, חברות תקשורת, סלולאר וכאלה זה 15 שנים ו"רבולבינג".

יעקב פרי: 15 שנים ברכב זה נראה נצח.

<יורם גונן: אם מישהו מקים מפעל שוכר עובדים ויש לו אופרציה ויש סעיף שהרגולטור יכול לקחת לו את הרישיון אם הוא עושה פאול מסוים, אז למה צריך שכל פעם יבוא לירושלים לקבל שוב את הפתק?

<יורם גונן: יש לו עסק, זה העסק שלו.

איתן כבל: תסבירו בבקשה את ההיגיון של 15 שנה.

<אבנר פלור: הנושא הזה עלה בכנסת הקודמת.

<אבנר פלור: היום זה לשנה ואנחנו מחדשים את זה כל שנה.

<אבנר פלור: אני הצעתי בדיון שהיה בכנסת הקודמת שנתקדם ל-3 שנים, במידה ונראה - - -

איתן כבל: אני שואל אותך, ישבת בבית ואמרת שמתאים לך להקים מפעל.

איתן כבל: אתה מתחיל לעשות את הבירורים ואומרים לך שכל שנה תצטרך לבוא ולקבל מאתנו את האישור המחודש.

איתן כבל: אתה הולך להשקיע כמה מיליונים טובים עם משקיעים.

<אבנר פלור: הגדלנו את זה משנה ל-3 שנים.

עיסאווי פריג': איזה היגיון היה להשאיר את זה לשנה?

<אבנר פלור: החוק הזה נועד לצמצם כמה שיותר, לצמצם בירוקרטיה.

יעקב פרי: אז תלכו על 6,7 שנים.

יעקב פרי: אם הוא לא עומד, קודם כל תיקחו לו את הרישיון.

איתן כבל: אני לא יודע כמה יהיה, אבל 3 שנים זה לא יהיה.

איתן כבל: אני מבקש מכם לדיון הבא, תנו לנו הארכה לסעיף הזה.

עיסאווי פריג': למה לא להכריע?

עיסאווי פריג': בשיטה הזו נגיע לכנסת ה-21 ויתווספו עוד שנתיים.

עיסאווי פריג': כל כנסת, שנתיים.

יעקב פרי: שלא יבואו עם פחות מ-6 או 7.

איתן כבל: פחות מזה חבל לכם על הזמן.

איתן כבל: עשינו את זה בחוק מורכב מזה, חיבור מפעלים לגז.

איתן כבל: נתנו להם בעניינים רבים לבדוק את עצמם פעם נוספת, כי אולי יש משהו שעוצר.

איתן כבל: הייתה סיבה למה זה שנה, לא אמרתי אם היא נכונה או לא.

איתן כבל: אבל ברור לי שלא מקימים עסק בידיעה שזה כל שנה.

<אבנר פלור: אנחנו נבחן את זה.

<אבנר פלור: בין 6 ל-8 שנים.

יעקב פרי: תבחנו ברוחב לב.

<איל לב ארי: סעיף קטן 18(א) יועמד כרגע להצבעה וסעיף קטן (ב) נשאר לבחינה.

איתן כבל: מי בעד ירים את ידו.

איתן כבל: בעד – רוב

איתן כבל: נמנעים – אין

<חוה ראובני: "סימן ב': אישור לייצור דגם רכב 19.

<חוה ראובני: חובת קבלת אישור לייצור דגם רכב.

<חוה ראובני: לא ייצר אדם דגם רכב ולא ישווק דגם רכב שייצר, אלא אם כן קיבל אישור לייצור דגם הרכב לפי הוראות סימן זה, ובהתאם לתנאי האישור ולהוראות לפי חוק זה".

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: סעיף 19 אושר.

<חוה ראובני: 20.

<חוה ראובני: "מתן אישור לייצור דגם רכב מי שהתקיימו בו כל אלה זכאי לקבל אישור לייצור דגם רכב: הוא בעל רישיון לייצור רכב ושיווקו לפי סעיף 18"; לגבי סעיף (2), אני מציעה שינוי לאור שיחה עם עורך דין עצמון אתמול "המנהל אישר תכנית לייצור דגם הרכב במפעל וכן את האב-טיפוס שיוצר על פי תכנית הייצור כאמור;"

עיסאווי פריג': מה זה אב טיפוס?

<חוה ראובני: הוא הוציא גם אוטו אחד פיזי.

<חוה ראובני: הוא הוכיח למנהל כי האב-טיפוס של דגם הרכב שאותו הוא מבקש לייצר או שינוי מבנה שבכוונתו לבצע ברכב, עומדים בדרישות של מפרט תקינה ובדרישות שקבע השר, ובכלל זה בדרישות לעניין איכות ובטיחות, וכן הציג למנהל אישור ממעבדה מוסמכת לצורך הוכחת עמידתו של הרכב בדרישות כאמור; המנהל רשאי לפטור מהחובה להציג אישור כאמור, אם שוכנע כי בידיו מידע מספיק בדבר עמידת הרכב באותן דרישות;"

יעקב פרי: אין בעיה עם מעבדה מוסמכת?

יעקב פרי: יש ויכוח מה זה מעבדות מוסמכות, זה לא משפיע?

<אבנר פלור: אם אנחנו מדברים על מעבדות בארץ, יש הגדרה למעבדה מוסמכת לרכב, שזו מעבדה שאישר מנהל.

<אבנר פלור: היום לדוגמה יש 3 מעבדות.

יעקב פרי: יש ניסיון לשנות את המעבדה המוסמכת למאושרת.

<אבנר פלור: הרחבנו פה.

<אבנר פלור: יש 3 מעבדות לרכב: מכון התקנים, הטכניון ומעבדת הראל.

איתן כבל: יש הגדרה לרכב?

איתן כבל: מיול זה רכב?

<חוה ראובני: בוודאי.

עיסאווי פריג': על-פי הגדרתם, ארגז על אוטובוס זה רכב.

<איתי עצמון: השאלה שהעלה היושב-ראש היא שאלה טובה מאוד כי ההגדרה של רכב שאובה מתוך פקודת התעבורה ולמעשה כל הוראות הצעת החוק חלות על רכב מכל סוג שהוא לפי הפקודה.

<איתי עצמון: השאלה אם זה נכון מבחינה מקצועית להחיל את כל הוראות הצעת החוק על כל סוגי הרכב?

<איתי עצמון: זו שאלה מקצועית יותר מאשר שאלה משפטית.

<אבנר פלור: ידוע שהחוק הזה מכניס תחתיו את כל הצווים שהיו עד היום ואלה שמייצרים כלי רכב כמו המיול נגזרים מתוך הצו לייצור רכב וגם הוא נכנס.

<אבנר פלור: זאת אומרת שאי-אפשר לעשות הפרדה לחוק נפרד.

<אבנר פלור: כל הרכבים נכנסו לתוך זה.

<אבנר פלור: ההבחנות שאתה מדבר עליהם יהיו בתהליך של החקיקה עצמה.

<אבנר פלור: בתקנות התעבורה תהיה הבחנה.

<חוה ראובני: גם התאמות בתקנות, שידעו מה הדרישות.

<איתי עצמון: התקנות יהיו גם מכוח החוק הזה.

עיסאווי פריג': עדיין לא שוכנעתי.

<איתי עצמון: יש הגדרה לייצור רכב.

עיסאווי פריג': אז נחזור אליה ונראה שהיא מחילה את כל מה שאנחנו רוצים?

<איתי עצמון: ההגדרה של ייצור רכב אושרה בוועדה, עורכת דין ראובני, תוכלי לחזור על ההגדרה בבקשה.

<חוה ראובני: ייצור רכב מוצר תעבורה זו הגדרה שאושרה ב-4 באוגוסט.

<חוה ראובני: "ייצור רכב ומוצר תעבורה לרבות התקנה הרכבה או חידוש רכב או של מוצר תעבורה לפי העניין והרכבתו מחלקים או ממערכת חלקים, ביצוע שינוי בטיב באיכות או בצורה של רכב, או של מוצר תעבורה והכול במסגרת תהליך הייצור".

<אהוד שניידר: כתוב בסעיף קטן (3) בשורה השלישית, שהרכב צריך לעמוד בדרישות תקינה ובדרישות שקבע השר ובכלל זה דרישות לעניין איכות ובטיחות.

<אהוד שניידר: היום המצב שרכב שעומד בתקינה אירופית, אפשר לייבא אותו לישראל ואין דרישות נוספות בדרך-כלל לעניין הזה.

<אהוד שניידר: פה לכאורה, בנוסף לזה שהרכב צריך לעמוד בתקינה שהיא אמורה לתת תשובה כבר לכל הדברים, הוא צריך לעמוד בעוד הוראות שקבע השר ובכלל זה דרישות לעניין איכות ובטיחות ולי לפחות לא ברור מהם ההוראות הנספות האלה שהשר אמור לקבוע.

עיסאווי פריג': בהמשך לדבריו של עורך-דין שניידר, סעיף (3) לא מסתדר לי.

עיסאווי פריג': כתוב: "דרישות שכתב השר ובכלל זה בדרישות לעניין איכות ובטיחות וכן הציג למנהל אישור מעבדה מוסמכת...".

עיסאווי פריג': אישור מעבדה מוסמכת, בהמשך: "המנהל רשאי לפטור מהחובה להציג אישור זה".

עיסאווי פריג': אני מבקש אישור מעבדה מוסמכת ובהמשך לפטור את המנהל מלהגיש את זה.

עיסאווי פריג': את מבקש האישור.

עיסאווי פריג': דבר והיפוכו, מותר ואסור.

<חוה ראובני: מותר ופטור, לא מותר ואסור.

<חוה ראובני: היה על זה דיון נרחב בכנסת הקודמת.

<חוה ראובני: השאלה עלתה כיוון שיש רכבים שמיוצרים בארץ שמקבילים וזהים להם מיוצרים גם בחו"ל וכבר משם יש להם את כל האישורים.

<חוה ראובני: אני לא רוצה לחייב אותם לעבור את כל התהליך פה בארץ, כאשר מביאים אתם אישור ממעבדה מוסמכת באירופה.

<חוה ראובני: מה שייצור ישראלי מקורי מצריך אישור.

<חוה ראובני: הכלל הוא שצריך אישור, אבל אם אנחנו רוצים לתת פטור, הדוגמה הקלאסית כאשר קיים אישרו כזה לגבי בדיוק אותו דגם, מאירופה למשל.

עיסאווי פריג': דבר שני שמציק לי הוא עניין התקינה.

עיסאווי פריג': מאחר וסוגיית התקינה בארץ עדיין לא מוסדרת, אני לא יודע איזה תקינה אנחנו מאמצים, אז להשאיר את זה פתוח זה אחד הדברים שיהיו ניתנים לפרשנות.

<אבנר פלור: היום דרישות התקינה לרכב, עמדה בדרישות תקינה, או אירופית, או אמריקאית או תקינה קנדית, זה מוסדר.

<אבנר פלור: אין מצב שאנחנו מקבלים תקינה שהיא לא אחת משלושת התקינות האלה.

<אבנר פלור: יחד עם זאת, היות ולגבי ייצור מקומי עדיין אין לנו במדינת ישראל מעבדה בדומה למה שקיים באירופה, שמסוגלת לבדוק את כל הבדיקות ובעמידה בכל דרישות, אז ישנם מקרים שבהם הרכב עומד בבסיסי שלו, בתקינה האירופית ובכל הרגולציות המתאימות לפי התקינה האירופית והבדיקה של המעטפת הכוללת, מי שמבצע אותה זו מעבדה ישראלית ולא מעבדה אירופית.

<אבנר פלור: בשביל לקבל את התעודה הכוללת של עמידה בכל דרישות התקינה, נצטרך לקבל את זה ממעבדה אירופית.

<אבנר פלור: היות ומדובר פה בייצור מקומי, בדומה להרבה מדינות בעולם שכן עושות את זה, גם אנחנו רוצים לתת אפשרות לייצור המקומי.

איתן כבל: אני רוצה להעיר שתי הערות לנו חברי הכנסת: החוק נדון בהרחבה בכנסת הקודמת.

איתן כבל: יש לנו 200 סעיפים לעבור בחוק שאמור על פניו להיטיב מאוד עם הציבור.

איתן כבל: זה חוק שאנחנו רואים בעדיפות עליונה אבל אנחנו טוחנים אותו טחינת אבק.

איתן כבל: אני רוצה לבקש מכם ומעורך-דין עצמון לעשות לנו בעמוד אחד את הרעיון המסדר של החוק.

איתן כבל: סיפור דרך של החוק, שעל כל פרק ייכתב בכמה שורות בודדות מה הרעיון המכונן בבסיסו של אותו פרק.

איתן כבל: דבר שני, בקשתי מעורך-דין עצמון להעלות על עמוד אחד את כל אותם נושאים, שבדיונים בכנסת הקודמת היו בסוג של בדיקה או מחלוקת והם מצריכים עיון.

איתן כבל: אז, כשנבוא לפה, נוכל להתקדם מהר יותר.

איתן כבל: שתהיה לנו יכולת תחלול של כל הדברים האלה.

איתן כבל: אם לא, לא נתקדם וזה לא יהיה נכון מבחינתנו כוועדה ומבחינת האינטרס הציבורי.

איתן כבל: מצביעים על סעיף קטן (א) (1) עד (3)

איתן כבל: בעד – רוב

איתן כבל: נמנעים – אין

<חוה ראובני: הוא הוכיח למנהל כי ביכולתו לתת שירותי תחזוקה לדגם הרכב בהתאם לדרישות שקבע השר; אם מדובר בייצור של דגם רכב המיוצר גם במדינת חוץ - הוא התקשר בחוזה לייצור הרכב ושיווקו עם יצרן הרכב במדינת החוץ.

<חוה ראובני: המנהל יציין ברישיון הייצור את הדגם של הרכב שאותו רשאי בעל רישיון הייצור לייצר במפעל הייצור.

<אינגריד הר אבן: יש לי הערה.

איתן כבל: אני מציע שתתאמו ביניכם פגישה.

איתן כבל: אם לא תספיקו, נדחה גם לסוף ינואר את ההקראה.

איתן כבל: אם תגידו שישבתם ואין מה לדבר, זה משהו אחר.

<רונן לוי: ישבנו בנפש חפצה.

איתן כבל: אני מבקש שתשבו אתם, הם ציר מרכזי בתוך התהליך הזה והם מוצאים את עצמם כמי שעלולים להיפגע מסעיפים כאלה ואחרים בחוק.

איתן כבל: אבנר, אני מבקש שתשבו אתם, שלפחות מה שיגיע לפה יהיו רק העניינים שבמחלוקת ואנחנו נכריע בהם.

איתן כבל: אחרת זה לא ילך.

איתן כבל: אני רוצה להקשיב לך אבל זה כאילו אנחנו פותחים שוב את החוק לגמרי וזה לא מתאים.

איתן כבל: יכולתי להתחיל מהנקודה בה החוק הסתיים בקדנציה הקודמת.

איתן כבל: לא רציתי לעשות את זה בצורה הזו, גם כדי לכבד את חברי הכנסת.

איתן כבל: אבל בואו לא נגזים.

<חוה ראובני: אנחנו בקשנו לקבל מהם הערות.

<חוה ראובני: קבלנו אותם שקלנו את ההערות שנשלחו אלינו.

<חוה ראובני: אבל בכל ישיבה עולים דברים חדשים.

איתן כבל: לכן אני אומר, אנא שבו אתם והדברים שיעלו כאן יהיו רק הדברים ששנויים במחלוקת ואני אחליט עליהם.

<רונן לוי: הדברים שלנו בסיסיים.

<רונן לוי: כל מה שקשור למידע ולתחזוקה זה אותו דבר, זה הולך ברצף.

איתן כבל: זה בסדר שאתה אינטרסנט לעניינים שלך, זה לגיטימי ואתה עושה את חובתך.

איתן כבל: אתם תעבירו לי את הנקודות שלכם.

איתן כבל: לא מגילות, אם זה עובר את שניה עמודים אני מחזיר ולא מקריא את זה.

איתן כבל: אני אעבור על הדברים, אבקש את ההתייחסות שלכם לאלתר.

עיסאווי פריג': הסוגיה של המידע שחוזרת על עצמה ורצה לאורך כל החוק.

עיסאווי פריג': איפה אתם עומדים עם זה?

איתן כבל: הסכמנו שיבוא סעיף נוסף.

<רונן לוי: זה אותו דבר פה.

איתן כבל: אל תחזירו אותי אחורה.

איתן כבל: זה כבר מעצבן אותי.

איתן כבל: אני לא מוכן שזה לא יתקדם.

איתן כבל: יש כאן אינטרס ציבורי, צריך שתמצאו את עצמכם משתלבים בתוכו בצורה מסודרת.

איתן כבל: קבעתי את הכללים וזה הכול.

<חוה ראובני: "(5) אם מדובר בייצור של דגם רכב המיוצר גם במדינת חוץ – הוא התקשר בחוזה לייצור הרכב ושיווקו עם יצרן הרכב במדינת החוץ.

<חוה ראובני: המנהל יציין ברישיון הייצור את הדגם של הרכב שאותו רשאי בעל רישיון הייצור לייצר במפעל הייצור".

<חוה ראובני: לאור הערה של עורך-דין עצמון, יכול להיות שהסעיף הזה יוצר סרבול בירוקרטי ויותר טוב בלעדיו, שיהיה מסמך חליפי.

<איתי עצמון: מכיוון שאין הלימה בין תקופת הרישיון לייצור רכב ושיווקו לבין תקופת התוקף של אישור הדגם, אם יש צורך, חובה לציין ברישיון בכל פעם את הדגם והדגם יכול להשתנות בכל שנה, אז יכולה להיות כאן בעיה מכיוון שבעלי הרישיונות יצטרכו למעשה להחזיר למשרד את הרישיונות כדי שיתוקנו ויצוינו בהם הדגמים החדשים ככל שיתווספו.

<חוה ראובני: לכן זה יהפוך להיות שני מסמכים נפרדים שלא יחוברו ביניהם.

<חוה ראובני: יהיה רישיון ייצור ויהיה אישור דגם רכב.

<איתי עצמון: אז אתם מבקשים כרגע למחוק את סעיף קטן (ב)?

<חוה ראובני: כן.

עיסאווי פריג': בעניין (5) לגבי רכב שמיוצר במדינת חוץ, הוא התקשר בחוזה לייצור הרכב ושיווקו.

עיסאווי פריג': למה "ושיווקו"?

<חוה ראובני: הוא מייצר רכב לא כדי לשים אותו במוזיאון, הוא חייב למכור למישהו.

עיסאווי פריג': בסעיף הזה הרכב מיוצר בחו"ל.

<חוה ראובני: גם במדינת חוץ.

עיסאווי פריג': למשל פורד מיוצר בחו"ל, החלטנו לייצר את פורד בישראל.

עיסאווי פריג': בא יצרן, רוצה לייצר את הפורד בארץ, הוא צריך להציג חוזה לייצור הרכב ושיווקו, מה זה שיווקו?

<איתי עצמון: יכול להיות שאתה צודק ואפשר למחוק את התיבה "לייצור רכב ושיווקו", הוא יתקשר בחוזה עם סוכנות הרכב.

עיסאווי פריג': כן.

עיסאווי פריג': יכול להיות שהסוכן של פורד הוא מישהו אחר, אז לעצור אותו?

איתן כבל: שלום לטל גורקי ראש המועצה המקומית פרדסיה.

איתן כבל: לענייננו, אני מבין שזה לא תנאי הכרחי, דהיינו יכול להיות שהוא יכול רק לזה אבל הוא לא חייב גם ב-.

<דרור וגשל: הוא לא חייב לשווק.

<דרור וגשל: הוא חייב לחוזה לייצור רכב ושיווקו, כך קוראים לחוזה הזה.

<דרור וגשל: הרישיון הזה לא מחייב.

עיסאווי פריג': זה כתוב, עזוב את הכוונות.

איתן כבל: אז תתקנו את זה.

<איתי עצמון: אפשר למחוק את התיבה "לייצור רכב וישווקו"?

<חוה ראובני: לדעתי כן.

<דידי רוזנפלד: אז יהיה מצב שמישהו מקבל רשות להרכיב רכב בישראל ואסור לשווק אותו בארץ.

<דידי רוזנפלד: יצטרכו להוציא אותו לירדן.

<דידי רוזנפלד: אם הוא לא יקבל אישור מהיצרן, מאותו פורד, לשווק בארץ, בעצם זה אומר - - -

עיסאווי פריג': זה לא נכון.

עיסאווי פריג': ברגע שאני פותח את השלוחה בארץ, היא לא צריכה להכליל את כל הפורד בארץ.

<דידי רוזנפלד: היא מכילה רק את הדגם.

עיסאווי פריג': מי מבטיח לי שהסעיף הזה לא יבטל - - -

<דידי רוזנפלד: הוא מדבר על דגם ספציפי שהוא מרכיב בארץ.

עיסאווי פריג': אז יכול להיות שהדגם הזה, אני כמשווק - - -

<דידי רוזנפלד: מי מפריע לך?

עיסאווי פריג': החוק.

איתן כבל: לדעתי אם במקום צמד המילים האלה ייאמר "ההסכם", אני מניח שבהסכם הוא יעשה אתו דברים גם כאלה וגם כאלה ואז אם יהיה כתוב רק ייצור - ייצור, אם יהיה כתוב גם שיווק - שיווק.

איתן כבל: זה הכול.

<חוה ראובני: בחוזה יכתוב לשם כך.

<אבנר פלור: אני רוצה להסביר, היות ומדובר במשהו מהותי והוא בעצם צריך לקבל אישור מהיצרן לייצר את הרכב וזה משהו מהותי, זה מפעל לייצור רכב.

<אבנר פלור: מה יהיה בחוזה?

איתן כבל: חוזה לייצור ושיווק.

<אבנר פלור: אבל אתה רוצה למחוק את "לייצור ושיווק".

איתן כבל: בהתאם לאשר נכתב בחוזה.

איתן כבל: בחוזה הוא יגיד לו שהוא צריך את הרכב גם לעשות סלאלום, מה אכפת לי מה הוא כותב בחוזה?

עיסאווי פריג': אין לי בעיה בייצור, הבעיה שלי היא בשיווק.

איתן כבל: אתה יכול לכתוב "ייצורו ובהתאם לחוזה".

<איתי עצמון: אפשר אגב גם לכתוב בחוזה "בעניין הדגם".

איתן כבל: הוא חושש שיקומו גורמים נוספים שיתחילו להתווכח אם יש בלעדיות או לא.

איתן כבל: למה שנעסיק עורכי דין אחר-כך?

איתן כבל: נטפל בזה עכשיו.

<חוה ראובני: אז מה סוכם?

<חוה ראובני: "חוזה לייצורו עם יצרן הרכב"?

<חוה ראובני: או "או" זה לא חוזה שיווק.

<איתי עצמון: אבל יכול להיות שזה כולל עוד היבטים.

<איתי עצמון: אולי זה כן כולל היבטים של שיווק.

<חוה ראובני: זה המינימום, זה לא אומר שלא יכולים להיות מרכיבים נוספים בחוזה.

<איתי עצמון: אני מציע לא להיכנס לזה ולכתוב בחוזה "בעניין הדגם" זה יותר כללי.

<חוה ראובני: אני לא רוצה שיהיה לו חוזה עם היצרן לשווק בארץ, ועל סמך החוזה הזה יגיד שהוא מגיע לאישור לייצר אותו בארץ, כשאין לו חוזה לייצור.

איתן כבל: סיכמנו שייכתב ייצור כי אמרת שזו מילה מובילה.

<איתי עצמון: סעיף קטן (ב) נמחק.

איתן כבל: אתם לא רוצים להכניס ומה שכתוב בהתאם לחוזה?

<אבנר פלור: אפשרי.

<אבנר פלור: חשוב שהייצור יהיה שם.

איתן כבל: אמרנו שחייב שיהיה "ייצור" ובהתאם לאשר סוכם בחוזה.

איתן כבל: דהיינו, אם הוא רוצה לתת לו שיווק או דברים נוספים.

<חוה ראובני: אני לא מונעת את זה.

<חוה ראובני: פה זה כמעט תנאי סף לקבלת רישיון ייצור דגם.

איתן כבל: את חושבת שלא צריך?

<חוה ראובני: אני חושבת שזה מיותר.

איתן כבל: תודה.

איתן כבל: ניסיתי ללכת לקראתכם.

איתן כבל: אם את אומרת שזה מיותר, נמשיך הלאה.

איתן כבל: בעד – רוב

איתן כבל: נמנעים – אין

<איתי עצמון: כל סעיף קטן (א) של סעיף 20 אושר.

<חוה ראובני: (ב) מושמט.

<חוה ראובני: סעיף (ג): "תוקפו של אישור לייצור דגם רכב לפי סעיף זה יהיה לשנה אחת, מיום 1 בינואר; ניתן רישיון לייצור רכב ושיווקו באמצע השנה, יעמוד האישור בתוקפו עד ליום 1 בינואר של השנה שלאחר מתן הרישיון".

<חוה ראובני: כל הרישיונות מתיישרים על ה-1 בינואר כי לפי השנים הקלנדריות גם מתעדכנות דרישות התקינה.

<חוה ראובני: זו גם הסיבה לאישור לשנה, הוקדש לזה דיון נרחב.

<דידי רוזנפלד: זה מתקשר לשנים שדברת עליהם קודם.

איתן כבל: זה משהו אחר, זה דגם.

איתן כבל: דגם מוציאים כל שנה.

איתן כבל: אני לא מבין ברכבים.

<דידי רוזנפלד: דגם יכול להיות גם 5 שנים.

<אבנר פלור: אני אסביר.

<אבנר פלור: השנה נקבעה מכיוון שאנחנו מעדכנים את דרישות התקינה שלנו לעמידה באותה תקינה שדברנו עליה קודם לכן, פעם בשנה.

<אבנר פלור: מה שמוודא שבעצם זה עומד בדרישות התקינה זו אותה הוראת רישום שאנחנו מנפיקים לאותו רכב ואותו אישור שאנחנו מנפיקים לאותו רכב.

<אבנר פלור: לא ניתן ליותר משנה.

<אבנר פלור: זה גם מקובל במדינות המערב המתקדמות.

<אבנר פלור: זה לא משהו שהוא ייחודי לנו.

איתן כבל: אמר אבנר שכך מקובל בעולם.

איתן כבל: יש בעיה עם זה?

<אהוד שניידר: גם במדינות מערב אירופה שמר פלור התייחס אליהם, מקובל שכאשר מיוצר דגם ויש הוראות תקינה אז לא מחילים אותם מיד על אותו דגם שכבר אושר, מפני שאותו דגם אמור להיות מיוצר במשך כמה שנים ורק נותנים להם זמן מעבר להוראות התקינה.

<אהוד שניידר: זאת אומרת, דגם שכבר אושר לפי הוראות תקינה, נניח שלא מעודכנות, יוכל להיות מיוצר כמה שנים ומשווק כמה שנים וגם במשרד התחבורה בישראל מכירים בכך.

<אהוד שניידר: לכן, אם מר פלור אומר שאנחנו נדרוש מאותו דגם שכבר אישרנו ושנה אחרי זה, למרות שכבר השקעתם בקו היצור של הדגם כספים רבים, למרות זה אנחנו נדרוש מכם לשנות את קו הייצור ולעדכן אותו בהתאם להוראות התקינה החדשה, זה לא מתאים.

<איתי עצמון: למעשה אתה טוען נגד התקופה של השנה, תקופת התוקף של האישור?

<אהוד שניידר: אני חושב שזו צריך להיות - - -

<חוה ראובני: זה לא קשור.

<חוה ראובני: יכול להיות שדרישות התקינה יתעדכנו באמצע 2016 על דגם שיש לו רישיון מ-2015.

איתן כבל: מי בעד סעיף 20(ג)?

איתן כבל: בעד – רוב

איתן כבל: נמנעים – אין

<חוה ראובני: "סימן ג': חובות בעל רישיון לייצור רכב ושיווקו 21.

<חוה ראובני: ציוד ומתקנים לייצור, הסדרי פיקוח ובקרת איכות.

<חוה ראובני: בעל רישיון לייצור רכב ושיווקו יחזיק במפעל הייצור מיתקנים וציוד מתאימים הנדרשים לתהליך הייצור, ויקיים הסדרי פיקוח פנימיים וחיצוניים ובקרת איכות, הכול כפי שקבע השר".

<חוה ראובני: (היו"ר יעקב פרי)

יעקב פרי: יש הערות?

יעקב פרי: מי בעד סעיף 21?

יעקב פרי: בעד – רוב

יעקב פרי: נמנעים – אין

<חוה ראובני: בסעיף 22 הפרדנו בין תקלת בטיחות סדרתית לתקלת בטיחות במוצרי תעבורה.

<חוה ראובני: 22 תקלת בטיחות סדרתית.

<חוה ראובני: גילה בעל רישיון לייצור רכב ושיווקו תקלת בטיחות סדרתית ברכב שיוצר על ידו – יודיע בכתב על תקלת הבטיחות הסדרתית למנהל; יפרסם הודעה לציבור על תקלת הבטיחות הסדרתית בדרך ובמועד שקבע השר באישור הוועדה.

יעקב פרי: מה זה "באישור הוועדה".

<חוה ראובני: התקנות יאושרו בוועדה.

<חוה ראובני: הדרך של ההודעה לציבור תיקבע בתקנות שהוועדה תאשר.

<חוה ראובני: "יודיע בכתב על תקלת הבטיחות הסדרתית לכל בעלי כלי הרכב הרשומים בישראל שהתקלה נוגעת אליהם ויזמין אותם למוסכי השירות המורשים על ידו, לשם טיפול בתקלה, ללא תשלום, ואם לא ניתן לתקנה - לשם החלפת הרכב או מוצר התעבורה, ללא תשלום".

<איתי עצמון: צריך להיות כאן "או מוצר התעבורה?

<חוה ראובני: אף כי אנחנו מדברים על תקלת בטיחות סדרתית ברכב בלבד, יכול להיות שתקלת הבטיחות הסדרתית, הפתרון שלה הוא בהחלפת מוצר תעבורה מסוים שמותקן בו.

<חוה ראובני: אנחנו לא מדברים על תקלת בטיחות שהיא רק במוצר התעבורה.

<חוה ראובני: לגבי מוצרי תעבורה, בפרק שיוקדש למוצרי תעבורה, נסדיר את זה שם.

<חוה ראובני: השר רשאי לקבוע הוראות לעניין תקלת בטיחות סדרתית ברכב שיוצר, ובכלל זה הוראות לעניין יישום החובות לפי סעיף זה שיחולו על בעלי רישיון לייצור רכב ושיווקו ולעניין הודעות שיימסרו למוסכים לעניין הטיפול בתקלה".

<חוה ראובני: כאן מדברים על הסמכה של השר, איך מבצעים את תהליך ההודעות לכולם וגם על עניין החובה, יוסדר בתקנות חובת בעל רישיון לייצור רכב ושיווקו לתת מידע למוסכים.

יעקב פרי: שאת התקנות יעשה משרד התחבורה.

<חוה ראובני: תקנות של שר התחבורה.

יעקב פרי: לדעתכם זה לא צריך להיות באישור ועדה?

<אבנר פלור: היות ומדובר בפרוצדורה בתהליך עצמו, לגבי הפרסום שנוגע לצרכנים, אני מבין, אבל פה זה משהו אחר.

יעקב פרי: > אני חושב שלא צריך.

<איתי עצמון: אני רוצה לחדד נקודה, כתבתם בסעיף קטן (ב) לעניין יישום החובות לפי סעיף זה.

<איתי עצמון: החובה לפי סעיף קטן (א) חלה על בעל הרישיון.

<חוה ראובני: כן.

<איתי עצמון: למה הכוונה?

יעקב פרי: > כתוב "לפי סעיף זה שיחולו על בעלי רישיון לייצור רכב ושיווקו".

<איתי עצמון: אני רוצה להבין מה הכוונה ביישום החובות?

<איתי עצמון: אתם מדברים על הדרך הטכנית בה ימסרו ההודעות או ההזמנות?

<חוה ראובני: הדרך הטכנית, המועדים, המגבלות, מה צריכה לכלול ההודעה, איזה מידע?

יעקב פרי: > גם העניין הטכני וגם התוכני.

<חוה ראובני: בסוף, מה צריך להודיע, דע לך שיש בעיה ברכב שלך?

<איתי עצמון: זה לעניין פסקה (3), אבל מכיוון שבפסקה (2) כבר נקבע בה שהדרך או המועד ייקבעו בתקנות באישור הוועדה.

<חוה ראובני: או שאפשר למחוק את הסיפא של (2).

<חוה ראובני: אבל כאן הפרדנו את זה בגלל הוועדה, שהמידע לציבור צריך לקבל אישור מהוועדה.

<איתי עצמון: אבל הכוונה שלכם כאן זה לעניין פסקה (3).

<חוה ראובני: וגם (1).

<איתי עצמון: אנחנו נבדוק אם יהיה צורך לחדד את הנושא.

<חוה ראובני: לעניין סעיף זה, "רכב שיוצר על-ידו" – לרבות מוצר תעבורה שהתקין ברכב בהליך הייצור".

<חוה ראובני: שזה חלק מהליך הבנייה של הרכב, מרחיבים אבל דווקא בהליך הייצור.

יעקב פרי: > נצביע על סעיף 22 כולו, על סעיפיו הקטנים.

יעקב פרי: מי בעד?

יעקב פרי: בעד – רוב

יעקב פרי: נמנעים – אין

<חוה ראובני: 23.

<חוה ראובני: "חובת סימון.

<חוה ראובני: בעל רישיון לייצור רכב ושיווקו יסמן את הרכב המיוצר על ידו בתום תהליך הייצור; הסימון יכלול: מספר שילדה כאמור בהוראת לפי פקודת התעבורה, שם היצרן ודגם.

<חוה ראובני: אולם השר רשאי לשנות את הפרטים שחובה לסמנם על הרכב ולקבוע הוראות נוספות לעניין זה".

<איתי עצמון: מכיוון שהפרטים שתהיה חובה לסמנם קבועים כאן בחקיקה ראשית וההצעה היא לאפשר לשר לשנות את הפרטים האלה בתקנות, אני חושב שההתקנות האלה צריכות להגיע לאישור ועדה.

<איתי עצמון: רק לעניין שינוי הפרטים שקבועים.

יעקב פרי: > תוסיפו: "ואולם רשאי השר לשנות את הפרטים שחובה לסמנם על הרכב ולקבוע הוראות נוספות באישור הוועדה".

<איתי עצמון: באישור הוועדה גם לעניין ההוראות הנוספות או רק לעניין שינוי הפרטים?

<איתי עצמון: מדובר על כל התקנות או רק על שינוי הפרטים.

יעקב פרי: > רק על השינוי הפרטים.

יעקב פרי: (היו"ר איתן כבל)

איתן כבל: מי בעד?

איתן כבל: בעד – רוב

איתן כבל: נמנעים – אין

<חוה ראובני: 24.

<חוה ראובני: ייצור ושיווק רכב שלא לפי תכנית הייצור או שאינו זהה לאב-טיפוס.

<חוה ראובני: בעל רישיון לייצור רכב ושיווקו לא ייצר דגם רכב ולא ישווק אותו, אלא אם כן הרכב יוצר לפי תכנית ייצור שאישר המנהל והוא זהה לאב-טיפוס של הרכב שאישר המנהל.

עיסאווי פריג': זה לא כפילות?

<איתי עצמון: למעשה בעל הרישיון, מיש קיבל אישור לייצור דגם, יש עליו חובה לפי סעיף 19 לא לייצר ולא לשווק דגם רכב אלא אם כן קיבל אישור ובמסגרת האישור בודקים את תכנית הייצור שלו ואת האב טיפוס.

איתן כבל: לא שמתם לב לזה?

<חוה ראובני: "המנהל רשאי להורות לבעל רישיון לייצור רכב ושיווקו להפסיק את ייצורו של דגם רכב שיוצר שלא בהתאם לתכנית הייצור או שאינו זהה לאב-טיפוס, עד למילוי תנאים שיורה לו, ובלבד שנתן לבעל הרישיון הזדמנות להשמיע את טענותיו.

<חוה ראובני: המנהל רשאי להורות לבעל רישיון לייצור רכב ושיווקו, ששיווק רכב שיוצר שלא בהתאם לתכנית הייצור או שדגם הרכב אינו זהה לאב-טיפוס שנקבע בתכנית הייצור, להזמין את כל בעלי הרכב הרשומים בישראל הנוגעים בדבר, למוסכי השירות המורשים על ידי בעל הרישיון, לשם תיקון הרכב והתאמתו לתכנית הייצור; לעניין זה יחולו הוראות סעיף 32 לחוק הגנת הצרכן".

<איתי עצמון: אם לא ניתן לתקן את הרכב?

<איתי עצמון: לגבי המשפט הזה, לדעתי, יחולו לעניין זה הוראות סעיף 32 לחוק הגנת הצרכן.

עיסאווי פריג': או שמייצרים לפי אב-טיפוס או לא.

עיסאווי פריג': בשביל מה כל הסעיף הזה?

עיסאווי פריג': מייצרים רכב, התנינו תנאים, הקראנו אותם.

עיסאווי פריג': מתוך התנאים האלו צריך אב-טיפוס של הרכב.

<חוה ראובני: למדינה הזו קוראים "אוטופיה".

<חוה ראובני: בה יש רישיון וחובה לפעול לפי חוקים מסוימים ואף-פעם לא מפרים אותם.

<איתי עצמון: לגבי סעיף 24(א) אני מודיע שנבחן בשלב הנוסח אם בכלל צריך אותו.

<איתי עצמון: אני לא בטוח שצריך את (א).

<דרור וגשל: כתבנו שאנחנו מפנים לסעיף 32 לחוק להגנת הצרכן, שם זה סעיף שמהווה סעד למקרה שכבר מתבצעת ההטעיה.

<דרור וגשל: סעיף 32 מדבר על מקרה בו ההטעיה מהותית.

<דרור וגשל: בהפניה לסעיף 32 חל בעצם כבר קובעים שההטעיה פה היא מהותית.

<דרור וגשל: אני מציע שבמקום להפנות לסעיף 32, רק נגיד שהדבר יהווה הטעיה לפי חוק הגנת הצרכן ושאלת יישומו של סעיף 32 תישאר לבית המשפט או לרשות, למי שיחליט אם צריך לפעול לפי סעיף 32.

<חוה ראובני: אני חושבת שצריך לראות או זו הטעיה מהותית.

איתן כבל: אני לא פותח את זה.

איתן כבל: מצביעים על סעיף 24.

איתן כבל: בעד – רוב

איתן כבל: נמנעים – אין

איתן כבל: סעיף 24 אושר להוציא סעיף (א) שייבחן בשלב הניסוח אם אין בו משום כפילות.

<דרור וגשל: עם הפניה לסעיף 32?

איתן כבל: עם הפניה.

איתן כבל: לא שינינו.

<דרור וגשל: הבעיה בסעיף 32, שאם אנחנו כבר קובעים שזה מהותי - - -

איתן כבל: כבר הצבענו.

איתן כבל: שבו ביניכם ותסכמו, אני לא פותח את זה כאן.

<חוה ראובני: 25.

<חוה ראובני: "ייצור רכב במפעל הייצור.

<חוה ראובני: בעל רישיון לייצור רכב לא ייצר רכב אלא במפעל הייצור שאישר המנהל, ולא ישווק רכב אלא אם כן הוא יוצר במפעל כאמור, הכול בהתאם להוראות שקבע השר לפי סעיף 18(א)(2)".

איתן כבל: יש הערות?

איתן כבל: מי בעד?

איתן כבל: בעד – רוב

איתן כבל: נמנעים – אין

<חוה ראובני: 26.

<חוה ראובני: "תחזוקה ומוצרי תעבורה.

<חוה ראובני: בעל רישיון לייצור רכב ושיווקו ייתן שירותי תחזוקה לרכב המיוצר על ידו וימכור מוצרי תעבורה, הכול כפי שקבע השר, באישור הוועדה".

עיסאווי פריג': הערה בהמשך למה שציין רונן.

עיסאווי פריג': בעל רישיון לייצור רכב ושיווקו ייתן שירותי תחזוקה.

עיסאווי פריג': כשאני אומר "ייתן שירותי תחזוקה" זה אצלו במוסך או יאפשר גם פתיחות למוסכים ואנשים אחרים?

עיסאווי פריג': שוב עלתה סוגית המידה והפתיחות שהיא רודפת אותנו.

<אבנר פלור: היועץ המשפטי אמר שיבחן את זה בסעיף הספציפי.

עיסאווי פריג': זה הסעיף.

עיסאווי פריג': שירותי תחזוקה.

<חוה ראובני: הוזכר שהוא יבחן את המקום המתאים.

איתן כבל: סיכמנו, תביאו את זה בשבוע הבא.

איתן כבל: אם נראה שזה לא עונה על כל הרצונות שלנו, הרי הכוונה לייצר סעיף מחוזי שיודע לתת התייחסות כוללת בכל העניינים של חובת השקיפות והנגשת המידע.

איתן כבל: צריך לייצר סעיף שיודע להיות סעיף מחוזי שיודע לכסות את הכול.

<רונן לוי: לפתוח את כל החסמים בהנגשת המידע לכל מיש מייצר, משווק, מייבא.

איתן כבל: מי בעד סעיף 26?

איתן כבל: בעד – רוב

איתן כבל: נמנעים – אין

<חוה ראובני: 27.

<חוה ראובני: "בעל רישיון לייצור רכב ושיווקו – אחריות.

<חוה ראובני: בעל רישיון לייצור רכב ושיווקו ייתן לרכב המיוצר על ידו אחריות כפי שקבע השר, באישור הוועדה".

איתן כבל: מי בעד?

איתן כבל: בעד – רוב

איתן כבל: נמנעים – אין

<זאב פרידמן: לצורך האחידות, אני מציע שמה שייקבע על-פי השר לא יפחת מאותם הוראות כלליות שניתנות לגבי תעודת אחריות, אחריות לפחות לפרק זמן מסוים תהיה אחריות מוחלטת.

איתן כבל: אני חושב שזה ברור מאליו.

<איתי עצמון: כל תוכן הסעיף אמור להיקבע בתקנות שיובאו לאישור הוועדה.

<איתי עצמון: לא נקבע כאן עיקרון נוסף.

יעקב פרי: נרשום לעצמנו שנהיה ערניים.

<זאב פרידמן: זה יכול להיות פחות ממה שנקבע לפי חוק הגנת הצרכן?

<איתי עצמון: באופן תיאורטי כן כיוון שזה דין ספציפי.

עיסאווי פריג': הטענה שלך במקום, אתה צודק.

עיסאווי פריג': אם זה יבוא בתקנות לאישורנו אנחנו צריכים לשים לב.

איתן כבל: מה אתם אומרים לגבי ההערה?

<חוה ראובני: אנחנו סבורים שכל התוכן של האחריות צריך להיות במסגרת האחריות - - -

יעקב פרי: הוא דיבר על המשך.

איתן כבל: את צריכה לענות לי שזה יובא בתקנות.

איתן כבל: נקודה.

איתן כבל: אני רק צריך לשמוע את זה ממך.

איתן כבל: זה הכול.

<חוה ראובני: כן.

<רונן לוי: אם אני לא טועה, באיחוד האירופי מדובר על מינימום שנתיים אחריות לייצור רכב.

<רונן לוי: אפשר לעשות מינימום של שנתיים אחריות.

איתן כבל: אני לא רוצה לפתוח.

איתן כבל: כבר סיכמנו שזה יובא בתקנות, זה יחזור אלינו לדיון במסגרת הוועדה שם תוכל להעלות את הדברים כפי שאתה רואה לנכון.

<חוה ראובני: 27א.

<חוה ראובני: פטור מחובות בעל רישיון לייצור רכב ושיווקו.

<חוה ראובני: השר, באישור הוועדה, רשאי לקבוע פעולות ייצור רכב, שלא יחולו לגביהן הוראות לפי הסעיפים המפורטים להלן, כולן או חלקן, אם שוכנע כי בשל מאפייניהן של אותן פעולות, אין צורך בקיום אותן הוראות וכי אין בכך כדי לפגוע בבטיחות או באיתנות הכלכלית של בעל רישיון לייצור רכב ושיווקו, ורשאי השר לקבוע בדרך האמורה תנאים חלופיים או משלימים כדי להבטיח כי תישמר רמת בטיחות שוות ערך לזו המושגת בקיום אותן הוראות: סעיפים 18(א)(3), (5), (6) ו-(8), 20, 26 ו-27.

עיסאווי פריג': זה סעיף הקומבינות.

<דרור וגשל: באישור הוועדה.

<אבנר פלור: אני אסביר, עד כאן היה המצב האידיאלי, אין בעיות והוא צריך לעמוד בכל הדרישות.

<אבנר פלור: אבל צריך לתת גמישות כי ישנם מקרים בהם לסוג מסוים של ייצור רכב מסוים יש בעיה לאותו בעל מפעל ייצור, שלא עומד בדרישות כאלה ואחרות שמופיעות בסעיפים האלה.

<אבנר פלור: אנחנו רוצים לתת לו פטור זמני לחצי שנה, למספר חודשים, שיהיה לנו סעיף שייתן לנו את הסמכות הזו.

<אבנר פלור: בוודאי שנוח לנו שלא יהיה בכלל - - -

איתן כבל: כיוון שברור שלא נתפשר על בטיחות ולא נתפשר על כל אותם אלמנטים שעלולים לייצור את הבעיה, מה למשל מבחינתך יכול שתתגלה הפתיחות?

<אבי גונן: שמי אבי גונן, מהנדס ראשי לרכב.

<אבי גונן: אני רוצה להגיד שיש מקרים כמו אוניברסיטאות שקונים רכב גם לצורכי לימוד וגם לצורכי פיתוח והרבה פעמים אני אומר שזה לא חוקי כי אין לך רישיון לייצור רכב.

<אבי גונן: היה לנו מקרה של תעשיות רכב מנצרת שבנו רכב מחלקים בארץ רק בשביל לייצוא.

<אבי גונן: אנחנו לא רוצים שיעברו על החוק.

<אבי גונן: יש מקרים שמישהו מפתח רכב לצורכי ניסוי.

איתן כבל: צריך להבהיר שלא מדובר ברכב שמחר עולה על הכביש.

<אבנר פלור: זה כתוב.

יעקב פרי: צריך שתהיה את החריגות, אחרת אתה פתוח פה פתח.

<אבנר פלור: כתוב "כי אין בכך כדי לפגוע בבטיחות או באיתנות הכלכלית".

איתן כבל: זה תנאי הכרחי והוא איננו תנאי מספיק.

איתן כבל: אנחנו רוצים משפט שידע להבהיר שזה לא לשיווק או לרכב שאמור להימכר, אלא שזה בתוך מסגרת, שהחריגות תהיה מובנת.

יעקב פרי: צריך להבהיר את החריגות עד כמה שאפשר להגדיר אותה.

יעקב פרי: הפתח פה רחב מידי.

יעקב פרי: אתה למעשה קובע כללים נוקשים מאוד ועכשיו אתה פותח אותם שיבוא שר כזה או אחר ויעשה כראות עיניו.

<חוה ראובני: אנחנו מבקשים להדגיש שמדובר לא בהחלטות של מנהל אלא בתקנות באישור הוועדה לא מדובר בהחלטה של מנהל על מקרה ספציפי.

איתן כבל: העניין ברור.

איתן כבל: יש את הכלל הגדול וברגע שזה מובא בתקנות שם אפשר לכתוב.

עיסאווי פריג': אפשר לכתוב ועדת הכלכלה שלא יקימו ועדה חדשה.

<איתי עצמון: יש הגדרה לוועדה, שהיא ועדת הכלכלה של הכנסת.

עיסאווי פריג': דבר נוסף, החברים השתתפו בדיון הקודם של הכנסת הקודמת, מה הסוגיות שעלו בסעיף הזה.

<אבנר פלור: הבאנו מספר דוגמאות שעלו.

<איתי עצמון: אני אוסיף, מכיוון שההגדרה של ייצור רכב והגדרה של רכב, מדובר בהגדרות רחבות, לעיתים יש צורך לתת מענה למקרים ספציפיים לעיתים יש צורך לתת מענה למקרים ספציפיים ולא להכביד ברגולציה.

איתן כבל: יש פה אפילו החמרה ולא הקלה.

איתן כבל: דהיינו אם יש מצבים, הם מותרים אך ורק למקרה מאוד מודע.

<איתי עצמון: והכללים יהיו מאוד שקופים ויוגדרו בתקנות.

<חוה ראובני: "המנהל, בהחלטה מנומקת בכתב, רשאי לפטור ייצור רכב המיועד לייצוא, מקיום הוראות לפי פרק זה, כולן או חלקן, אם שוכנע כי הרכב אינו משווק בישראל ואינו מיועד לשיווק בה".

איתן כבל: בחו"ל מותר?

<חוה ראובני: יכול להיות שהתקינה במדינות אחרות היא שונה.

<חוה ראובני: הציפיות מרכב שמשווק שם אחרות, למה לכפות עליו לייצר לפי התקן הישראלי.

איתן כבל: העניין ברור מי בעד סעיף 27א (א) ו-(ב)?

איתן כבל: בעד – רוב

איתן כבל: נמנעים – אין

<חוה ראובני: 27ב.

<חוה ראובני: דיווח על איתנות כלכלית של בעל רישיון לייצור רכב ושיווקו.

<חוה ראובני: מבלי לגרוע מחובת דיווח לפי חוק זה, בעל רישיון לייצור רכב ושיווקו – ימסור למנהל, מידי שנה ועד יום 31 בדצמבר, אישור רואה חשבון המבוסס על דוחות כספיים מבוקרים לגבי השנה שקדמה למועד הגשת האישור או אישור אחר להנחת דעתו של המנהל, המעיד כי יש בידו הון עצמי כאמור בתנאים למתן רישיונו לפי חוק זה ועל עמידה בעקרון העסק החי כמשמעותו בגילוי דעת שפרסמה לשכת רואי החשבון בישראל בנושא זה;"

עיסאווי פריג': מה זה אישור אחר?

עיסאווי פריג': או מקצועי או לא מקצועי.

עיסאווי פריג': רואה חשבון או לא רואה חשבון.

עיסאווי פריג': מה זה אחר?

<דפנה עין דור: דפנה עין דור מנהלת אגף כלכלה במשרד התחבורה.

<דפנה עין דור: מניסיון העבר, כבר היום יש לנו דרישה של הון עצמי והגענו למצב שלעיתים אין הון עצמי וההשלמה של הדבר הזה היא הקלה שאנחנו מאפשרים, זו הלוואת בעלים שאינה ניתנת למשיכה כדי לאפשר גם למי שאין את האיתנות - - -

איתן כבל: לא זו השאלה.

איתן כבל: אם השתכנעתם שהוא עשה סלטה באוויר וזה מספיק לכם, זה בסדר.

איתן כבל: כל העניין הוא מי הגורם המקצועי שמאשר את זה.

איתן כבל: זה מה שחשוב.

<דפנה עין דור: בכל מקרה יהיה רואה חשבון שיאשר.

<איתי עצמון: אני מציע למחוק את התיבה "או אישור אחר להנחת דעתו של המנהל" ולהוסיף בסעיף 27א שהוועדה אישרה, בין הסעיפים שניתן יהיה לקבל פטור מחלק מהוראות, להוסיף את 27ב.

<איתי עצמון: כך השר, באישור הוועדה, יקבע בין היתר הוראות שיאפשרו פטור מלא או חלקי מקיום הוראות 27ב.

איתן כבל: זה מסבך.

איתן כבל: אני מוריד את "או אישור אחר להנחת דעתו של המנהל" ומבחינתנו אלה דוחות מבוקרים באישור רואה חשבון.

איתן כבל: לא מעניין אותי מה הוא נותן, אם נחה דעתכם.

<דפנה עין דור: אנחנו צריכים עדיין להשלים בסוף.

<דפנה עין דור: אנחנו עדיין צריכים שזה יהיה האישור של רואה החשבון, אבל הוא לא יעיד על זה שיש בידיו הון עצמי או לחילופין צריך לאפשר עוד משהו שאולי יהיה בתקנות.

עיסאווי פריג': בדוחות המבוקרים של רואה חשבון יש סעיף של הון עצמי שרואה החשבון מאשר אותו.

עיסאווי פריג': כל דבר כתוב.

עיסאווי פריג': האיתנות הפיננסית כתובה בדו"ח.

עיסאווי פריג': אם רואה החשבון חיפף, מבחינתי תעמידו אותו לדין.

<דפנה עין דור: הלוואת בעלים זה משהו שנעשה אחרי הדוחות הכספיים, זה לא מופיע בדוחות.

איתן כבל: היא אומרת שלמרות מה שאנחנו אומרים, לעיתים הם לא רוצים לחסום אלא להיות יותר פתוחים בתהליך הזה.

איתן כבל: אנחנו מציעים את מה שאמר עו"ד עצמון, אנחנו נמחק את זה ובאיתנות הכלכלית - - -

<דפנה עין דור: בהמשך, באותו סעיף "המעיד כי יש בידו הון עצמי" או לחילופין משהו אחר שיאושר בתקנות.

<חוה ראובני: או בטוחות כספיות אחרות להנחת דעתו של המנהל.

<איתי עצמון: אבל זה אותו דבר.

<חוה ראובני: זה כבר לא הון עצמי.

<חוה ראובני: הבעיה שלנו הוא תחליף להון עצמי.

<איתי עצמון: עדין אישור של רואה חשבון?

עיסאווי פריג': זה לעשות תספורת מראש.

עיסאווי פריג': מה זה בא להקל?

עיסאווי פריג': מה מטרת הסעיף?

<חוה ראובני: להרחיב את מגוון המקורות שיעמדו לרשותו לנהל את העסק.

איתן כבל: זה לגמרי להקל.

<איתי עצמון: אני חושש מההצעה הרחבה של בטוחות להנחת דעתו של המנהל כי יש כאן בעיה של ודאות.

<איתי עצמון: איך בעלי הרישיונות ידעו מה הם צריכים להגיש לכם בכל - - -

איתן כבל: הם אומרים שזה בכל מקרה זה באישור רואה חשבון.

<אהוד שניידר: מה יאשר רואה חשבון?

<דפנה עין דור: איזה בטוחות יש לו.

<דפנה עין דור: האם הופקדה הלוואת בעלים שאינה ניתנת למשיכה.

<דפנה עין דור: זה מבחינתי בטוחה.

<אהוד שניידר: איזה גובה?

<דפנה עין דור: גובה שמצטרף ביחד לדרישת ההון העצמי.

<אהוד שניידר: רואי חשבון הם לא מאשרים ככה דוחות כספיים.

<אהוד שניידר: אם זו בטוחה טובה או לא.

<דפנה עין דור: לא עניין של טובה או לא טובה, ההיקף שלה.

איתן כבל: הבעיה היא לא במקום הזה.

איתן כבל: זה מסוג הדברים, או שזה חלוט או שלא.

איתן כבל: דהיינו, דעתו של המנהל, תלוי איך הוא קם בבוקר.

איתן כבל: פעם אחת מיליון שקל זה יהיה בסדר בעיניו ולמחרת גם 2 מיליון לא יהיה בסדר בעיניו.

איתן כבל: כשאתה עוסק בכספים וצריך למדוד דברים, זה לא עניין של פקיד, הוא צריך לדעת מה מסגרת הפעולה בה הוא יודע לפעול.

איתן כבל: אם הוא פועל בתוך זה, רואה החשבון יודע להגיד שהוא עומד בתוך המסגרת או לא עומד בתוך המסגרת.

איתן כבל: אנחנו רוצים להקל מצד שני, יהיה פקיד, יהיה מנהל, שהוא לא אבנר פלור ואז הוא יבוא ולא יהיה לו את האומץ לקבל החלטות.

יעקב פרי: אתה רוצה נוקשות אבל גם מעט גמישות.

איתן כבל: אני רוצה נוקשות רכה.

עיסאווי פריג': אני בדעה שצריכה להיות בקרה תקציבית שתבטיח את האיתנות הפיננסית.

איתן כבל: אנחנו לא משחקים עם איתנות כלכלית.

איתן כבל: אחר-כך אנחנו קרואים על איתנות כלכלית בעיתונות כלכלית.

איתן כבל: אני מבקש את הדבר הבא, כל עניין האיתנות ייכנס לתקנות, לפטור.

איתן כבל: אני עושה לאבנר כמנהל חיים יותר קלים, אני לא מסבך אותו.

איתן כבל: הוא לא יכול לאשר כי הוא צריך להיפגש עם כל היועצים כי לא ברור אם יש איתנות או לא.

איתן כבל: איתנות צריכה להיות ברורה גם למישהו שהוא בור ועם הארץ בעניינים כספיים.

איתן כבל: איתנות היא איתנות.

איתן כבל: מה גם שאני לא רוצה למצוא את עצמי כלקוח נכנס ללופ עם מישהו שהאיתנות הפיננסית שלו לא הייתה על אדני ברזל.

עיסאווי פריג': צריכים גם להבטיח שלצרכן, כל תקלה, כספו מובטח.

עיסאווי פריג': זו המטרה.

<איתי עצמון: בסעיף 27א שהוועדה דנה בו קודם לכן נוסיף לרשימת הסעיפים בסעיף קטן (א) גם את 27ב.

<איתי עצמון: השר יוכל לקבוע בתקנות באישור הוועדה גם הוראות לעניין פטור, מלא או חלקי, מהוראות סעיף 27ב שעניינו הפיקוח על איתנות הכלכלית.

איתן כבל: שם הוא יכול לכתוב את כל מה שאתה רוצה באישור הוועדה.

<איתי עצמון: יהיו כללים ברורים שייקבעו על-ידי השר באישור הוועדה.

איתן כבל: מי בעד אישור התוספת?

איתן כבל: בעד – רוב

איתן כבל: נמנעים – אין

עיסאווי פריג': תקראי את (1) הסופי.

<חוה ראובני: "מבלי לגרוע מחובת דיווח לפי חוק זה, בעל רישיון לייצור רכב ושיווקו – ימסור למנהל, מידי שנה ועד יום 31 בדצמבר, אישור רואה חשבון המבוסס על דוחות כספיים מבוקרים לגבי השנה שקדמה למועד הגשת האישור המעיד כי יש בידו הון עצמי כאמור בתנאים למתן רישיונו לפי חוק זה ועל עמידה בעקרון העסק החי כמשמעותו בגילוי דעת שפרסמה לשכת רואי החשבון בישראל בנושא זה;"

<איתי עצמון: מדובר על שני אישורים נפרדים.

<חוה ראובני: (2) "ידווח למנהל על כל אירוע שעלול לגרום לירידה בהון העצמי שנדרש לפי חוק זה או לפגיעה בעקרון העסק החי".

עיסאווי פריג': מי ידווח?

<חוה ראובני: בעל הרישיון.

<חוה ראובני: הרישא של 27ב חלה גם על (2).

עיסאווי פריג': הוא צריך אישור מקצועי לדיווח על הון עצמי ועסק חי.

עיסאווי פריג': הוא לא יכול להגיש את זה על דעתו, הוא חייב אישור רואה חשבון.

איתן כבל: אם התווכחנו פה, קל וחומר שנתווכח במשרד.

איתן כבל: כשאנחנו כותבים את החוק צריך שייכתב בצורה ברורה.

<איתי עצמון: גם בפסקה (2) ייכתב באישור רואה חשבון.

עיסאווי פריג': חייב.

עיסאווי פריג': בלי זה אתה לא יכול.

<חוה ראובני: איך זה ינוסח?

<איתי עצמון: ידווח למנהל על כל אירוע שלדעת רואה חשבון עלול לגרום לירידה.

<דפנה עין דור: תוך כמה זמן ולא יאוחר מ-7 ימים מהמועד בו - - - חייבים את הסוף.

<איתי עצמון: הדיווח כאמור יימסר למנהל בהקדם האפשרי ולא יאוחר מ-7 ימים מהמועד בו נודע לבעל הרישיון.

יעקב פרי: תקראו שוב את (2) קטן המתוקן.

<חוה ראובני: (2) "ידווח למנהל על כל אירוע שעלול, לדעת רואה חשבון, לגרום לירידה בהון העצמי שנדרש לפי חוק זה או לפגיעה בעקרון העסק החי.

<חוה ראובני: דיווח כאמור יימסר למנהל בהקדם האפשרי ולא יאוחר מ-7 ימים מהמועד בו נודע לבעל הרישיון על אירוע כאמור".

עיסאווי פריג': כל התהליך "המעיד כי יש" מה אני צריך אותו?

עיסאווי פריג': זה חוזר למשפט שמחקנו.

איתן כבל: אנחנו כבר אחרי.

איתן כבל: מי בעד?

איתן כבל: בעד – רוב

איתן כבל: נמנעים – אין

איתן כבל: סעיף 27ב (1) ו-(2) אושרו.

איתן כבל: הדברים שאני מדבר עם רונן יו"ר איגוד המוסכים נכונים לגבי כל אחד שבא לפה לפרקים אחרים בדיון.

איתן כבל: שלא נמצא את עצמנו בסוף מתחילים מאפס.

איתן כבל: תודה רבה לכם הישיבה נעולה.